b'\n_START_ARTICLE_\nHannu Vuori\n_START_PARAGRAPH_\nHannu Veikko Vuori (s. 13. helmikuuta 1941 Loimaa) on suomalainen l\xc3\xa4\xc3\xa4k\xc3\xa4ri. H\xc3\xa4n oli Kuopion korkeakoulun kansanterveystieteen professori.\n_START_SECTION_\nHenkil\xc3\xb6historia\n_START_PARAGRAPH_\nVuori v\xc3\xa4itteli l\xc3\xa4\xc3\xa4ketieteen ja kirurgian tohtoriksi 1970. H\xc3\xa4n oli 1968\xe2\x80\x931970 sosiaalil\xc3\xa4\xc3\xa4ketieteen vt. apulaisprofessori Turun yliopistossa ja sen j\xc3\xa4lkeen 1972\xe2\x80\x931984 kansanterveystieteen professori Kuopion korkeakoulussa. Vuosina 1987\xe2\x80\x931988 h\xc3\xa4n oli Helsingin yliopiston terveyden- ja sairaanhoitohallinnon professori. 1979\xe2\x80\x932001 Vuori oli WHO:n palveluksessa. Vuodesta 1999 h\xc3\xa4n ty\xc3\xb6skenteli Kosovossa terveyden- ja sairaanhoidon kohennusty\xc3\xb6ss\xc3\xa4 ja vuodesta 2001 YK:n siviilihallinnossa. H\xc3\xa4n on julkaissut tieteellisi\xc3\xa4 julkaisuja terveydenhoidon, ensihoidon ja terveyskasvatuksen alalta._NEWLINE_Vuoren vanhemmat olivat l\xc3\xa4\xc3\xa4ketieteen ja kirurgian tohtori Eino Eemil Vuori (ent. Bergh) ja hammasl\xc3\xa4\xc3\xa4ketieteen lisensiaatti Enni Aino Tervo. Professori Ilkka Vuori on h\xc3\xa4nen veljens\xc3\xa4.'